"Setswana Puo ya Gae (HL)/P1 4 DBE/Ngwanaitseele 2016 NSC 6 Mathaithai o ne a ntse a tsholetse batsadi ba gagwe lerumo mo pelong. Ee, tota o ne a ntse a re, 'ba lese wena, ke tlaa ba ruta 40 magokonyane'. Motho ga a itsiwe e se naga. Batsadi ba mmotsolotsa ka ga maikutlo a gagwe, mme a supa letsatsi. Khupamarama re swa ka yona. Maikutlo a gagwe a a hupa mo marameng a gagwe. Magogorwana rokela banneng, e re setsiba sa kobo se tlala, ba se go thuse. Se ne sa tlalela rre Tshikari le 45 Mmaphefo setsiba sa kobo ya botshelo, mme ba gopola Moruti Seleke wa kereke ya bona ya Luthere le mogokgo wa ga Mathaithai, rre Tshipe Rakobo. Ba bileditswe kgang ya mosimane, mme ba se ka ba senya nako. Le bona ba fetile ba mmotsolotsa, mme a gana go fetola maikutlo. O ne a jele mokgwa a o feditse. 50 Nama ya pateletsa e thuba pitsa. Ba dumelana go mo letlelela go diragatsa dikeletso tsa gagwe. 7 Mogokgo a mo laletsa kwa ga gagwe, ka maikaelelo a go ya go mo tlhaba botlhale ka ga isagwe ya gagwe. Kgori e bona lee, lesapo ga e le bone. Kana Mathaithai o ne a bona monatenyana 55 wa go itirela kwa ga Rasegokgo sebakanyana fela, a sa lemoge mathata a a letileng fa pejana mo botshelong ... E rile a fitlha kwa go ena, rre Rakobo o ne a re: 'Monna Mathaithai, ke go biditse jaana, mosimane wa etsho, go go lemotsha setlhabinyana sengwe sa botshelo, se o sa se lemogeng. Se go laletse ka bogale. O se 60 ke wa ithutla mo batsading ba gago ngwanaka ...' 8 Ditiro di senola ditshwetso tsa pelo le maikutlo. Mathaithai o ne a feditse monagano wa gagwe, gore ba ka bua ba be ba kgala mathe mo ganong, 'nna ke ya go itirela'. A fitlhela lefatshe le ja mmamodikwadikwane ka menagano ya gagwe, e bile a sa itse 65 gore a ka tshwara fa kae mo lefatsheng le le kana kana le. Leina lebe seromo. Tota lefatshe le ne le tshameka mathaithai ka ena. Le mo konkonyetsa, a le swabela, a leka go ka phamola maungo a a monate a. [E nopotswe go tswa mo, Mantswe a a robong; JR Marobe] 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Lereo 'maotlana a mmuso' le raya bomang? (TEMANA 1) A Bana ba motse B Dialogane C Mapodisi D Baeteledipele ba puso (1) 1.1.2 Naya batho ba Mathaithai a neng a ikgatholosa dikgakololo tsa bona. (2) 1.1.3 Nopola tlhagiso e e kayang fa Mathaithai a ne a ngwegetse kwa ba neng ba sa mmone bonolo teng. (TEMANA 2) (2) Kwalololo e ileditswe Phetla"